CELEX: 62018TN0474
Language: hr
Date: 2018-08-06 00:00:00
Title: Predmet T-474/18: Tužba podnesena 6. kolovoza 2018. – Veit protiv ESB-a

1.10.2018   
            
            
               HR
            
            
               Službeni list Europske unije
            
            
               C 352/41
            
         
      Tužba podnesena 6. kolovoza 2018. – Veit protiv ESB-a
      (Predmet T-474/18)
      (2018/C 352/49)
      Jezik postupka: njemački
      
         Stranke
      
      
         Tužitelj: Sebastian Veit (Frankfurt na Majni, Njemačka) (zastupnik: K. Kujath, odvjetnik)
      
         Tuženik: Europska središnja banka
      
         Tužbeni zahtjevi
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 3. siječnja 2018. kojom se tužitelja s učinkom od 1. siječnja 2018. razvrstava u platežni razred 17 u okviru platežne skupine F/G;
               
            
                  —
               
               
                  poništi tuženikovu odluku od 25. svibnja 2018. kojom je odbijen tužiteljev zahtjev da ga se s učinkom od 1. siječnja 2018. razvrsta platežni razred 83 u okviru platežne skupine F/G;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeće tužbene razloge:
      
                  1.
               
               
                  Povreda načela jednakog postupanja
                  Tužitelj u okviru prvog tužbenog razloga tvrdi da je tuženik u slučaju kandidata na internom natječaju – za razliku od kandidata na vanjskom natječaju, koji se u istovjetnom postupka odabira nalaze u usporedivoj situaciji – samo djelomično uzeo u obzir relevantno profesionalno iskustvo.
               
            
                  2.
               
               
                  Povreda općeg načela brižnog postupanja
                  U okviru drugog tužbenog razloga tužitelj navodi da je tuženik prilikom razvrstavanja prema njemu, kao vlastitom zaposleniku, bez objektivnog opravdanja nepovoljnije postupao nego prema kandidatima koji još nisu bili u službi tuženika.